इट्सी और इट्सहैंडमेड स्वयं उत्पादों को तैयार नहीं करते हैं बल्कि वे यूज़र्स द्वारा सूचीबद्ध किये गए हस्तरचित उत्पादों को बेचते हैं। जहां एक तरफ वे हाथ से तैयार किये गए उत्पादों को बेचने के लिये आदर्श स्थान हैं वहीं दूसरी तरफ कलाकारों और चित्रकारों के लिये टी-शर्ट और पोस्टरों जैसी वस्तुओं को तैयार करके बेचना काफी मुश्किल काम है। इसके अलावा हमारा राजस्व का माॅडल भी बिल्कुल अलग है। जैसा कि कहा भी जाता है जब हम बाजार का अनुसंधान कर रहे थे तब हमने इट्सी से निश्चित तौर पर काफी कुछ सीखने में सफलता पाई थी। इसने हमें ऐसी फीचर्स की पहचान करने में और नए फीचर्स तैयार करने में हमारी मदद की जिन्हें हमारे यूज़र्स काफी सराहा और पेंटकाॅलर के उनके अनुभव को बेहतर बनाया। उसी दौरान हमने बाजार में सामाजिक अनुभव को पेश करने के बारे में फैसला किया। आने वाले कुछ सप्ताहों के भीतर हमारे यूज़र्स एक-दूसरे को फाॅलों कर सकेंगे, अपनी प्रोफाइल पर अपने पसंदीदा कलाकार का काम देख सकेंगे और इसके अलावा जब कोई उनके तैयार किये हुए डिजाइन को पसंद करेंगे या खरीदेंगे तो उन्हें उसकी सूचना स्वचलित रूप से प्राप्त हो जाएगी। इसके अलावा हम जल्द ही एक विश्लेषिकी लागू करने जा रहे हैं जिसकी मदद से कलाकार अपनी प्रोफाइल के साथ जुड़े उपयोगकर्ताओं का डेटा ट्रैक करते हुए अपनी बिक्री रणनीति में सुधार कर सकते हैं।